वाहनों की जांच कर रहे पुलिस कर्मी को कार ने मारी टक्कर, टूटे पैर
नई दिल्ली | दक्षिणदिल्ली के वसंतकुंज नार्थ इलाके में हेड कांस्टेबल प्रेमचंद अपनी टीम के साथ नेशनल हाई वे आठ पर देर रात 12 बजे वाहनों की चेकिंग कर रहे थे। तभी पुलिस टीम ने तेज गति कार को रुकने का इशारा किया, लेकिन चालक ने बैरिकेड को टक्कर मार दी। जिसकी चपेट में आकर हेड कांस्टेबल प्रेमचंद के पैर फ्रैक्चर हो गए। उन्हें समीप के अस्पताल में भर्ती कराया गया। पुलिस ने कुछ दूरी पर वर्ना कार को लावारिस हालात में बरामद कर लिया है। पुलिस ने केस दर्ज कर आरोपी की तलाश शुरू कर दी है। उल्लेखनीय है कि कार का रजिस्ट्रेशन नंबर उत्तराखंड का है।
hin_Deva hin_Deva